สวัสดีครับ ผมตรวจ anti- hiv (ไม่ทราบน้ำยา) หลังความเสี่ยง 12 สัปดาห์ ที่ รพ.รัฐ ผลเป็นลบ ต่อมาด้วยความเครียดกลัวติดเชื้อ ได้ตรวจ anti - hiv (น้ำยา G3) ที่ คลีนิกตรวจเลือด หลังความเสี่ยง 6,12 เดือน ผลเป็นลบ และผลไวรัสตับ บี,ซี, ซิฟิลิส เป็นลบครับ กรณีผมตรวจผมเพียงพอแล้วหรือยังครับ ในทางการแพทย์ ที่ผมกังวน เพราะ ในช่วงหลัง 1 สัปดาห์ ถึง 6 สัปดาห์ คล้ายๆอาการติดเชื้อ hiv ฉับพลันครับ
สวัสดีค่ะ การตรวจหาว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงโดยถ้าตรวจที่ 12 สัปดาห์หรือ 3 เดือนหลังมีความเสี่ยงมาแล้ว การตรวจหาภูมิคุ้มกันต่อโรคโดยตรงดังกล่าวมา น่าจะให้ผลที่แน่นอนไได้ และยิ่งถ้ามีการยืนยันที่ 6 และ 12 เดือนอีกแล้วเป็นผลลบ ก็น่าะจไม่ได้ติดเชื้อจริงๆค่ะ อาการที่คล้ายกับการติดเชื้อเฉียบพลันของโรคไม่ใช่อาการที่จำเพาะเจาะจง อย่างไรก็ต้องยืนยันด้วยการตรวจเลือด